joelniklaus/EU_Wikipedias huggingface dataset:
Jussarön majakka

Jussarön majakka on majakka Tammisaaren edustalla sijaitsevalla Sundharunin saarella noin neljä kilometriä etelään Jussaarelta.

Jussaaren ensimmäinen valomajakka oli rakennettu vuonna 1881. Sen sijoituspaikaksi oli valittu saariryhmän suurin saari, jotta majakanvartijoiden asuinrakennukset voitaisiin rakentaa samalle saarelle itse majakkatornin kanssa. Tämän majakan sijainti todettiin kuitenkin huonoksi, sillä sen lähistöllä sijaitsi merenkulkua vaarantava magneettinen häiriöalue, joka häiritsi laivojen kompasseja. Tuolloin pidettiin mahdottomana rakentaa majakkaa saariston eteläisille luodoille.

Vuonna 1922 vanha majakka kuitenkin korvattiin uudella, ja sen sijoituspaikaksi valittiin saariston eteläosassa sijaitseva Sundharun. Uuden majakan valo sytytettiin ensi kerran 20. marraskuuta 1922 ja vanha majakka sammutettiin lopullisesti 25. joulukuuta 1922. Majakasta tuli myös Suomen ensimmäinen majakka, joka jo rakennusvaiheessa suunniteltiin miehittämättömäksi. 

Majakka rakennettiin raudoitetusta betonista ja sen valolaitteeksi valittiin asetyleenikäyttöinen AGAn valmistama vilkkulaitteisto. Uusi laitteisto oli itsetoiminen, joten majakanvartijan tarvitsi vierailla majakalla vain kerran kuussa.

Lähteet

Aiheesta muualla 
 Yle Arkivet: material om fyren 

Suomen majakat
Tammisaaren rakennukset ja rakennelmat
Raaseporin liikenne
Ammunta kesäolympialaisissa 1924

Pariisin kesäolympialaisissa 1924 ammunnassa kilpailtiin seitsemässä henkilökohtaisessa lajissa ja neljässä joukkuelajissa.

Mitalistit

Henkilökohtaiset

Joukkueet

Mitalitilasto

Lähteet
 Kansainvälisen ampumaurheiluliiton (ISSF) tietokanta
 Kansainvälisen olympiakomitean tietokanta

Kesäolympialaiset 1924
1924
Kasvatusfilosofia

Kasvatusfilosofia eli kasvatusajattelu‎ on filosofian osa-alue, joka tutkii kasvatuksen tarkoitusta, luonnetta, menetelmiä ja ihanteita sekä kasvatuksen etiikkaa. Tämä voi tapahtua joko jonkin kasvatuksellisen laitoksen yhteydessä tai yleisemmin sen tutkimisena, kuinka ihmisen ymmärrys todellisuudesta muuttuu.

Kasvatusfilosofian suuntauksia 
Modernissa kasvatusfilosofiassa voidaan erottaa ainakin analyyttinen kasvatusfilosofia, hermeneuttinen kasvatusfilosofia, kriittinen kasvatusfilosofia sekä postmoderni kasvatusajattelu. 1900-luvun alussa oli olemassa hyvin vaikutusvaltainen pragmatistinen kasvatusfilosofia, mutta se on sulautunut analyyttisen kasvatusfilosofian laajaan perinteeseen. 1800-luvulla syntyneet uuskantilaisuudesta vaikuttunut uushumanistinen kasvatusfilosofia sekä herbartilaisuus sulautuivat Saksassa 1900-luvulla henkitieteellis-hermeneuttiseen kasvatusajatteluun. Tämä taas on vaikuttanut sekä kriittisen kasvatusfilosofiaan (esim. Klaus Mollenhauer) ja sekä moderniin hermenuttiseen kasvatusfilosofiaan.  

 Herbartilainen kasvatusfilosofia
 Pragmatistinen kasvatusfilosofia
 Uushumanismi

Kasvatusfilosofeja 

 Aristoteles
 Jerome Bruner
 John Dewey
 Paulo Freire
 John Taylor Gatto
 Martin Heidegger
 Johann Friedrich Herbart
 John Caldwell Holt
 John Locke (Some Thoughts Concerning Education, 1693)
 John Milton
 Maria Montessori
 Jean Piaget
 Platon
 Neil Postman
 Jean-Jacques Rousseau (Émile eli kasvatuksesta, 1762)
 B. F. Skinner
 Rudolf Steiner
 Tuomas Akvinolainen

Katso myös 

 Kasvatustiede

Kirjallisuutta 
 
 
 
 
 Salmela, Sauli: "Vapauden metafysiikasta ja varhaisesta suomalaisesta kasvatusfilosofiasta", teoksessa Saari & Jokisaari & Värri (toim.), Ajan kasvatus: kasvatusfilosofia aikalaiskritiikkinä, Tampere University Press, Tampere 2014

Lähteet

Aiheesta muualla
Austromarxismi

Austromarxismi eli uusmarxilaisuus on sosialistinen suuntaus, joka 1800-luvun lopulta lähtien kehittyi Karl Kautskyn toisessa internationaalissa edustamaa kantaa seuraten. Se suhtautui kriittisesti sekä bolševismiin että sosiaalidemokratiaan ja vaikutti erityisesti Itävallassa ensimmäisen maailmansodan jälkeen, kun Itävallan sosiaalidemokraattinen puolue hyväksyi sen toimintansa pohjaksi vuonna 1926.

Austromarxismin johtava teoreetikko oli Otto Bauer sekä hänen rinnallaan Friedrich Adler ja Julius Deutsch. He yhtyivät pääosiltaan Marxin käsitykseen taloudellisen kehityksen kulusta, mutta kehittivät siitä poiketen opin ns. demokratian itsepuolustuksesta, minkä mukaan vain aseellisen kaappausyrityksen tukahduttaminen tai järjestelmällinen sabotaasi oikeuttavat sosiaalidemokraatit turvautumaan voimakeinoihin.

Austromarxismiin perustuva Itävallan työväenliike sotilaallisine suojajoukkoineen kehittyi järjestöllisesti voimakkaaksi, mutta 1930-luvun taitteessa se joutui sisäpoliittisiin vaikeuksiin, jotka fasismin voimistuessa johtivat aseellisiin yhteenottoihin. Vuonna 1934 Engelbert Dollfussin johtama hallitus julisti sosiaalidemokraattisen puolueen laittomaksi.

Austromarxismista muodostuneilla vasemmistososialistisilla suuntauksilla on ollut poliittista vaikutusta myös muissa maissa, myös Suomen työväenliikkeen piirissä.

Lähteet 

Detlev Albers u.a. (Hg.), Otto Bauer und der "dritte" Weg. Die Wiederentdeckung des Austromarxismus durch Linkssozialisten und Eurokommunisten, Frankfurt/M 1979

Viitteet

Marxilaisuuden suuntaukset
Undulatus

Undulatus (un) on aaltomainen pilven laji. Usein aaltojärjestelmiä on vain yksi, mutta niitä voi olla myös kaksi tai useampia.
Aaltomaisia undulatus-pilviä voivat olla Cirrocumulus, Cirrostratus, Altocumulus, Altostratus, Stratocumulus ja  Stratus.

Aiheesta muualla

 Serie von Links zu Bildern der Wolkenunterkategorie undulatus 

 Pilvet
Azmi Bishara

Azmi Bishara (, , s. 22. heinäkuuta 1956) on israelilainen arabikansanedustaja, joka oli knessetin jäsen ja Balad-puolueen puheenjohtaja vuodesta 1996, kunnes erosi huhtikuussa 2007. Shin Bet syytti häntä maanpetoksesta ja vakoilusta Hizbollahin hyväksi. Erottuaan knessetistä, Bishara on oleskellut ulkomailla.

Elämä
Bishara opiskeli Jerusalemin heprealaisessa yliopistossa ja oli aktiivinen arabiopiskelijoiden unionissa. Hän oli myös Israelin kommunistipuolue Rakahin jäsen.

Poliittinen ura
Bishara on ollut knessetin jäsen vuodesta 1996. Hän oli Israelin ensimmäinen arabikansalainen, joka oli ehdolla pääministeriksi, mutta luopui ehdokkuudestaan ennen lopullista vaalipäivää. Valtiovierailulla Syyriaan 2001 hän piti puheen presidentti Hafiz al-Asadin muistotilaisuudessa, jossa hän antoi tukensa Hizbollahille. Palattuaan Israeliin hänet asetettiin syytteeseen terrorismin tukemisesta. Hän kävi Syyriassa uudelleen syyskuussa 2006. Hän vieraili puoluetovereidensa kanssa myös Libanonissa, jossa hän väitti Libanonin pääministerille, että Hizbollahin vastarinta Israelia vastaan oli "nostanut arabien henkeä". Bishara jätti eroilmoituksensa Israelin Kairon suurlähetystössä, sen jälkeen kun häntä vastaan oli aloitettu rikostutkinta tietojen luovuttamisesta viholliselle sota-aikana ja rahanpesusta.

Lähteet

Knessetin jäsenet
Vuonna 1956 syntyneet
Elävät henkilöt
Viktor Klimenko (voimistelija)

Viktor Jakovlevitš Klimenko (; s. 25. helmikuuta 1949 Moskova) on neuvostoliittolainen telinevoimistelija ja olympiavoittaja.

Méxicon 1968 olympialaisten voimistelukilpailuissa Viktor Klimenko sai hopeaa joukkuekilpailussa ja pronssia nojapuilla. Münchenin 1972 olympialaisissa hän voitti kultaa hevosella ja saavutti hopeaa joukkuekilpailussa ja hypyssä.

Ljubljanan MM-kisoissa 1970 Klimenko sai kolme mitalia. Euroopan mestaruuksia hän voitti kuusi vuosina 1969–1973. Hän osallistui vielä Bernin EM-kisoihin 1975 mutta ei enää seuraavan vuoden olympialaisiin.

Saavutukset

Olympiakisoissa 

 México 1968
 Hopeaa joukkuekilpailussa
 Pronssia nojapuilla
 Kuudes hevosella
 Seitsemäs moniottelussa
 München 1972
 Kultaa hevosella
 Hopeaa hypyssä ja joukkuekilpailussa
 Neljäs nojapuilla
 Kuudes moniottelussa

MM-kisoissa 

 Ljubljana 1970
 Hopeaa hypyssä ja joukkuekilpailussa
 Pronssia hevosella
 Viides moniottelussa ja nojapuilla
 Kuudes permannolla

EM-kisoissa 

 Varsova 1969
 Kultaa hypyssä ja rekillä
 Hopeaa 6-ottelussa, nojapuilla ja renkailla
 Madrid 1971
 Kultaa 6-ottelussa
 Grenoble 1973
 Kultaa 6-ottelussa, renkailla ja nojapuilla
 Hopeaa permannolla
 Pronssia hevosella
 Bern 1975
 Pronssia nojapuilla

Lähteet

Kirjallisuus

Viitteet

Aiheesta muualla 
 
 

Neuvostoliittolaiset telinevoimistelijat
Neuvostoliittolaiset olympiavoittajat
Vuonna 1949 syntyneet
Elävät henkilöt
The Slade Live Anthology

The Slade Live Anthology on Sladen kolme livealbumia (Slade Alive!, Slade Alive Vol II ja Slade on Stage) sekä kaksi Readingin festivaaleilla taltioitua EP:tä sisältävä kokoelma. Se julkaistiin vuonna 2006 ja kuuluu Salvo-yhtiön Slade-remasterointisarjaan.

Kappaleet 

Levy I:

Slade Alive! 
 Hear Me Calling 
 In Like a Shot From My Gun 
 Darling Be Home Soon 
 Know Who You Are 
 Keep On Rocking 
 Get Down and Get With It 
 Born to Be Wild 

Slade Alive Vol II 
 Get On Up 
 Take Me Bak ’Ome
 My Baby Left Me 
 Be 
 Mama Weer All Crazee Now 
 Burning in the Heat of Love 
 Everyday 
 Gudbuy T’Jane 
 One Eyed Jacks with Moustaches 
 Cum On Feel the Noize 

Levy 2: 

Slade on Stage
 Rock And Roll Preacher 
 When I'm Dancin' I Ain't Fightin' 
 Take Me Bak' `Ome 
 Everyday 
 Lock Up Your Daughters 
 We'll Bring The House Down 
 A Night To Remember 
 Gudbuy T'Jane 
 Mama Weer All Crazee Now 
 You'll Never Walk Alone 

Alive at Reading '80 / Xmas Earbender EP:t
 When I'm Dancin' I Ain't Fightin' 
 Born to Be Wild 
 Something Else / Pistol Packin' Mama / Keep A Rollin' 
 Merry Xmas Everybody 
 Okey Cokey (studioversio) 
 Get Down and Get With It 

Slade Live Anthology
Slade Live Anthology
2028

2028 (MMXXVIII) on tuleva karkausvuosi, joka alkaa lauantaista ja päättyy sunnuntaihin.

Ennustettuja ja suunniteltuja tapahtumia 
 Afrikan unioni suunnittelee Afrikkaan yhteisvaluuttaa täksi vuodeksi.
 Yhdistyneiden kansakuntien arvion mukaan maailman väkiluku saavuttaa kahdeksan miljardin rajan.
 Pikitippakokeen 10. pisaran pitäisi pudota.
 Kesäolympialaiset pidetään Los Angelesissa.

Lähteet
2027

2027 (MMXXVII) on  tuleva normaalivuosi, jonka alkamis- ja päättymispäivä on perjantai.

Ennustettuja ja suunniteltuja tapahtumia 
18. huhtikuuta – Suomessa järjestettäneen eduskuntavaalit.
huhtikuu – Ranskassa järjestettäneen presidentinvaalit.
 2. elokuuta – Täydellinen auringonpimennys Pohjois-Afrikassa.
 7. elokuuta – Asteroidi (137108) 1999 AN10 ohittaa Maan lähietäisyydeltä (388 960 km).
 FBI:n kansiot Martin Luther Kingin murhasta ovat luettavissa tänä vuonna.

Lähteet 

2020-luku
Tulevaisuus
2023

2023 (MMXXIII) on tuleva normaalivuosi (ei karkausvuosi), joka alkaa sunnuntaista.

Ennustettuja ja suunniteltuja tapahtumia

Tammikuu 
 1. tammikuuta – Suomeen perustetaan 21 hyvinvointialuetta. Tällöin sosiaali- ja terveydenhuollon ja pelastustoimen tehtävät ja järjestämisvastuu siirtyvät kunnilta hyvinvointialueille.
 1. tammikuuta – Suomen seksuaalirikoksia koskeva rikoslain säädäntö tiukkenee: jatkossa esimerkiksi raiskaus määritetään suostumuksen puutteen perusteella ja lapsiin kohdistuvien seksuaalirikosten rangaistukset kovenevat selvästi.
 1. tammikuuta – Kroatia siirtyy käyttämään euroa rahayksikkönään.
 10. tammikuuta – Höyrylaiva Villen tekijänoikeudet raukenevat.
 10. tammikuuta – Microsoft lopettaa Windows 8.1:n tukemisen.

Helmikuu

Maaliskuu

Huhtikuu 
 2. huhtikuuta – Suomessa pidetään eduskuntavaalit.

Toukokuu 
 9.–13. toukokuuta – Eurovision laulukilpailu järjestetään Ison-Britannian Liverpoolissa. Tapahtumapaikkana toimii Liverpool Arena.

Kesäkuu

Heinäkuu

Elokuu

Syyskuu

Lokakuu 
29. lokakuuta - Turkin tasavallan perustamisen 100-vuotispäivä.

Marraskuu 
 25. marraskuuta – Presidentti Mauno Koiviston syntymästä tulee kuluneeksi sata vuotta.

Joulukuu 
 6. joulukuuta – Suomen tasavallan presidentti Sauli Niinistö ja rouva Jenni Haukio isännöivät Niinistön toisen kauden viimeistä itsenäisyyspäivän vastaanottoa.

Tuntematon päivämäärä 
 Slovenian viimeinen ydinvoimala aiotaan sulkea.
 Vuonna 2016 laukaistun OSIRIS-REx-asteroidiluotaimen näytekapselin on suunniteltu laskeutuvan Yhdysvalloissa sijaitsevalle Utah Test and Training Rangelle.

Lähteet
Hapenensaari

Hapenensaari (ven. Остров Солнечный) on saari Viipurinlahdessa ja entinen kylä entisen Viipurin maalaiskunnan alueella Venäjällä, Suomen luovuttamalla alueella. Hapenensaari sijaitsee Viipurinlahden länsiosassa Piispansaaren länsipuolella. Hapenensaaren kylä sijaitsi Viipurin maalaiskunnan länsiosassa ja se käsitti saaren lisäksi myös alueen mantereelta Karppilan ja Vahvaniemen kylien välistä. Kylä rajoittui pohjoisessa Vahvialan kuntaan ja etelässä Viipurin kaupunkiin kuuluneeseen Uuraan satama-alueeseen. 

Hapenensaaren kylässä oli 57 asukasta vuonna 1937. Kylä oli maatalousvaltainen. Vuonna 1937 kylässä oli 235 ha metsää, 42 ha peltoa ja 19 ha niittyä. Kalastus oli tärkeä sivuelinkeino.

Hapenensaari oli kuulunut alun perin Tervajoen koulupiirin. Tervajoen kylä, jossa koulu sijaitsi, siirtyi vastaperustetun Vahvialan kunnan osaksi vuonna 1921, jolloin Viipurin maalaiskuntaan jääneestä koulupiirin osasta muodostettiin Karppilan koulupiiri, jonka koulu sijaitsi Karppilan kylässä. Vuonna 1930 perustettiin Piispansaaren kansakoulu, jonka alueeseen tuli kuulumaan muun muassa Hapenensaari.

Historia
Aivan talvisodan loppuvaiheessa taistelut ulottuivat Hapenensaaren alueelle, kun neuvostojoukot pääsivät ylittämään jäätyneen Viipurinlahden. Kylän väestö oli evakuoitu muualle Suomeen jo ennen tätä. Moskovan rauhassa 1940 Viipurin maalaiskunta Hapenensaari mukaan lukien siirtyi Neuvostoliitolle. Luovutetut alueet valloitettiin takaisin jatkosodassa 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944.

Lähteet

Viitteet

Viipurin maalaiskunnan kylät
Viipurinlahden saaret
Luettelo Lentolaivue 34:n ilmavoitoista ja sotatoimitappioista

Luettelo erittelee Suomen ilmavoimien Lentolaivue 34:n jatkosodassa saavuttamat ilmavoitot sekä sotatoimitappiot.

Ilmavoitot 
Lähde:

Sotatoimitappiot 
Lähde:

Lähteet

Viitteet 

Huomautus. Suomen sodissa 1939-45 menehtyneiden tietokannan mukaan Paavo Oskari Saarni olisi ollut Hävittäjälentolaivue 26:n lentäjä. Saman tietokannan mukaan Yrjö Armas Pallasvuo olisi ollut Hävittäjälentolaivue 30:n lentäjä.

Lentorykmentti 3
Cagiva Mito

Cagiva Mito on urheilullinen italialainen kevytmoottoripyörä, jonka rata-ajo-ominaisuudet ovat luokassaan parhaimpia. Mito ei ole helpoin ja mukavin pyörä hitaassa kaupunkiajossa, mutta tavallinen hyötykäyttö maantiellä onnistuu kohtalaisesti. Ylläpitokuluiltaan pyörä on myös huomattavasti peruskäyttöön suunnattuja, 4-tahtisia kevytmoottoripyöriä kalliimpi.

Mitossa on 125-kuutioinen kaksitahtimoottori, joka tuottaa kuristamattomana yli 30 
hevosvoimaa. 

Mitoa on tuotu Suomeen vuodesta 1989 alkaen.

Tekniset tiedot

Moottori: 1-syl., 2-tahti, nestejäähdytys, 124,63cc, pa-säädin
Puristussuhde: 7,4:1
Polttoainesyöttö: Dell'Orto PHBH28 RD / SP525 mallissa Dell'Orto VHST 28
Vaihteet: Evo 1 malleissa 7 ja uudemmissa 6.
Kytkin: Märkä monilevy
Käynnistys: Sähkö

Runko: Alupalkki, "banaani"-takahaarukka
Eturengas: 110/70-ZR17
Takarengas: 150/60-ZR17
Etujarru: 320mm levy, 4-mäntä-satula (Brembo)
Takajarru: 230mm levy, 2-mäntä-satula (Brembo)
Jousitus edessä: Marzocchi 40mm USD (120mm joustolla)
Jousitus takana: Sachs progressiivinen mono
Istuinkorkeus: 760mm

Kuivapaino: 129kg
Paino ajokunnossa: n. 140kg
Polttoainesäiliö: 14l
Kulutus: 5,5l/100km

Huipputeho/vääntö: (kuristettu) n. 11kW(riippuen vuosimallista) / 13Nm
Huipputeho/vääntö: (kuristamaton) n. 30-35,5hv vuosimallista riippuen. / 21 Nm
Huippunopeus: (kuristettu) n. 130km/h
Huippunopeus: (kuristamaton) n. 160km/h

Katso myös
Cagiva
MV Agusta
Kevytmoottoripyörä

Aiheesta muualla
Kotimaan kuvia Mitosta 
Kuvia Mitosta ympäri maailman 
Virallinen Cagiva-sivusto 
(Kevyt)moottoripyöräfoorumi
http://www.mpmaailma.fi/moottoripyora/cagiva/mito-125/2013 

Mito
Lubjanka

Lubjanka () on rakennus Moskovassa samannimisen aukion laidalla. Rakennuksessa sijaitsi KGB:n päämaja ja vankila. Nykyisin keltaisessa päärakennuksessa on rajavartioston päämaja ja yksi FSB:n direktoraatti.

Lubjanka rakennettiin vuonna 1898 yleisvenäläisen vakuutusyhtiön päätoimistoksi. Lokakuun vallankumouksen jälkeen siitä tehtiin Tšekan päämaja. Suurten puhdistusten myötä rakennus jäi liian pieneksi henkilökunnalle ja arkkitehti Aleksei Štšusev suunnitteli siihen lisäkerroksen ja takana sijaitsevat rakennukset. Rakennustyö jäi kesken sodan aikana ja viimeisteltiin vasta 1983. Kun Juri Andropov nousi pääsihteeriksi, hän päätti parantaa KGB:n julkisuuskuvaa ja rakennukseen avattiin tiedustelun museo, järjestettiin kiertokäyntejä ja olipa siellä discokin. Rakennuksen edessä oli pitkään Feliks Dzeržinskin patsas, joka kaadettiin elokuussa 1991.

Vuonna 1990 Lubjankan edessä olevalle aukiolle tuotiin muistokivi Solovetskista poliittisten vainojen uhrien muistoksi.

Lubjankan aukion alla on Moskovan metron asema, jossa tehtiin tuhoisa itsemurhapommi-isku 2010.

Lähteet

Viitteet

Aiheesta muualla

Moskovan rakennukset ja rakennelmat
Conlog

Conlog Oy on suomalainen turvallisuusalan järjestelmäalustoja, erikoiskontteja, laitesuojia ja erikoisajoneuvoja suunnitteleva, valmistava ja markkinoiva yhtiö. Yhtiön kotipaikka on Oulu ja sen toimitilat sijaitsevat Ahmasjärven yrityspuistossa Ylikiimingin Lamussa. Yrityksen liikevaihto on noin viisi miljoonaa euroa.

Conlog valmistaa ja toimittaa kalustoa muun muassa Suomen puolustusvoimille, Finavialle sekä pelastustoimen kunnallisille yksiköille. Yrityksen toimenkuvaan kuuluvat myös tuotekehitys- ja koulutustehtävät sekä kaluston huoltotoimet.

Lähteet 

Ajoneuvoteollisuuden osatoimittajat
Suomalaiset yritykset
Ylikiiminki
Ympäristöetiikka

Ympäristöetiikka on 1960-luvulta asti kehittynyt ympäristöfilosofian ja soveltavan etiikan osa-alue, joka käsittelee ihmisten ja luonnon suhteeseen liittyviä eettisiä kysymyksiä. Se liittyy läheisesti ekologiaan, ympäristölainsäädäntöön, ympäristösosiologiaan, ympäristötalouteen ja ympäristömaantieteeseen.

Merkittäviä ympäristöetiikkaan vaikuttaneita ajattelijoita ovat Lynn White, John Passmore, Aldo Leopold, Arne Næss ja Paul W. Taylor.

Ympäristöeettisiä kysymyksiä ovat muun muassa:
 Mitä ympäristöön liittyviä velvoitteita meillä on tulevia sukupolvia kohtaan?
 Onko eettisesti väärin (ja jos, missä vaiheessa) jatkaa fossiilisten polttoaineiden käyttöä, jos muita energianlähteitä on tarjolla?
 Onko oikein saada aikaan jonkun lajin sukupuuttoon kuoleminen ihmiskunnan edun (todellisen tai koetun) nimissä?

Ympäristöetiikkaan liittyvät myös kysymykset eläinten oikeuksista.

Katso myös 
 Bioetiikka
 Syväekologia

Kirjallisuutta

Aiheesta muualla 
Ensyklopedia-artikkeleita

Stanford Encyclopedia of Philosophy: Environmental Ethics 
Thesaurus Ethics in the Life Sciences 
EnviroLink Library: Environmental Ethics  - online resource for environmental ethics information 
EnviroLink Forum - Environmental Ethics Discussion/Debate 
Center for Environmental Philosophy 

Muuta

 Nurmio, Harri: Luonnon itseisarvon ja välinearvon dilemma. niin & näin 3/2000, 18–26.

Soveltava etiikka
Ympäristöfilosofia
V. S. Achuthanandan

Velikkakathu Sankaran Achuthanandan (malajalamiksi വേലിക്കകത്ത് ശങ്കരന്‍ അച്യുതാനന്ദന്‍; s. 20. lokakuuta 1923 Alappuzha, Kerala, Intia) on intialainen poliitikko. Hän kuului vuosina 1985–2007 CPI(M)-puolueen politbyroon ja oli Keralan osavaltion pääministerinä vuosina 2006–2011.

Achuthanandan syntyi Alappuzhassa. Hän joutui keskeyttämään opintonsa molempien vanhempiensa kuoltua tämän ollessa vielä lapsi. Maansa poliittisessa elämässä hän on ollut aktiivinen aina 1930-luvulta.

Lähteet

Aiheesta muualla 

Keralan pääministerit
Vuonna 1923 syntyneet
Elävät henkilöt
Towers of London

Towers of London on Lontoosta kotoisin oleva punk-yhtye, jonka musiikissa on vaikutteita myös hard rockista.

Historia 
Towers of Londonin edeltäjä oli vuonna 1999 muodostettu The Tourettes. Se koostui veljeksistä Dirk ja Donny Tourette ja soitti glam punk -musiikkia. Myöhemmin yhtyeeseen liittyivät basisti Tommy Brunette ja rumpali Snell. Yhtye hajosi vuonna 2003. Sen jäsenet perustivat uuden yhtyeen, Towers of Londonin vuonna 2004. Uutena jäsenenä yhtyeeseen liittyi kitaristi The Rev. Snell ja The Rev jättivät yhtyeen vuonna 2007.

Jäsenet 
 Laulu: Donny Tourette
 Kitara ja taustalaulu: Dirk Tourette
 Basso: Tommy Brunette
 Kitara: James Phillips
 Rummut: Ben Henshall

Entiset jäsenet 
Kitara: The Rev (2004-2007)
Rummut: Snell (2004-2007)

Diskografia

Albumit 
 Blood, Sweat and Towers – julkaistu 5. kesäkuuta 2006
 Fizzy Pop - julkaistu 6. lokakuuta 2008

Singlet 
 "On a Noose", 2005
 "Fuck It Up", 2005
 "How Rude She Was", 2005
 "Air Guitar ", 2006
 "I'm a Rat", 2007
 "Free Bird", 2008
 "Naked on the Dancefloor", 2008
 "Go Sister, Go", 2009
 "Shot in the Dark", 2017

Aiheesta muualla 
 Viralliset internetsivut
 

Brittiläiset rockyhtyeet
Hurusrata

Hurusrata eli virallisesti Varkaus–Kommila-rata tarkoittaa Varkauden kaupungissa sijaitsevaa Stora Enson Kommilan tehtaille menevää seitsemän kilometrin mittaista rataosuutta, joka alkaa Varkauden Joutenlahdesta. Radan rakentaminen alkoi vuonna 1984 ja maksoi 46 miljoonaa markkaa, josta Valtionrautateiden osuus oli 23 miljoonaa. Virallisia vihkiäisiä vietettiin 10. kesäkuuta vuonna 1986, ja juhlaan  liittyi myös kiertoajelua uudella radalla.

Tietoja radasta 

Varkauden rautatieaseman läntisessä tulosuunnassa on juuri ennen asemaa 180° asteen kaarre, jonka alkupäässä on Hurusradan vaihde. Täten rataa käyttävät junat eivät käy Varkauden ratapihalla.

Radalla on turvalaitteet junakulunvalvontaa myöten kilometrille 425 saakka, jolla sijaitsee radan erkanemisvaihdetta suojaavan pääopastimen esiopastin. Se on rataluokkaa B2 ja K43-kiskotettu. Junia on kulussa maanantaista perjantaihin kolme junaparia, launtaina ja sunnuntaina yksi.

Ennen rautatieyhteys Kommilaan alkoi Varkauden rautatieasemalta. Se kulki Haukiveteen laskevan Pirtinvirran yli kulkien Varkauden kaupungintalon ohi. Yksi syy vanhan radan purkamiseen ja uuden rakentamiseen oli se, etteivät kuljetukset kulkisi enää tiheään asutun keskustan läpi. Uusi rata ei kulje keskustan läpi vaan asutusta kiertäen.

Kuvia

Lähteet 

Varkauden liikenne
Suomen rataverkko
Teollisuusjunat ja -radat
Parviainen

Parviainen on seuraavien tunnettujen suomalaisten henkilöiden sukunimi:

Aki Parviainen (s. 1974), keihäänheittäjä
Anders Parviainen (1848–1887), tukkukauppias
Antony Parviainen (s. 1981), laulaja
Antti Parviainen (s. 1960), jääpallovalmentaja
Antti Parviainen (s. 1976), pankkiiri ja kirjailija
Eeva Parviainen (s. 1989), pesäpalloilija
Ellen Parviainen (1913–1994), näyttelijä
Emmi Parviainen (s. 1985), näyttelijä
Erika Parviainen (s. 1995), kilpakävelijä
Hanna Parviainen (1874–1938), yritysjohtaja ja kauppaneuvos
Hannu-Pekka ”HP” Parviainen (s. 1979), stuntman
Heidi Parviainen (s. 1979), laulaja ja lauluntekijä
Heikki Parviainen (s. 1945), hevoskasvattaja ja ravivalmentaja
Henrik Parviainen, myös Heikki Parwiainen (1814–1877), kauppias, valtiopäivämies
Henrika Parviainen (s. 1997), kilpakävelijä
Hugo Parviainen (1872–1920), yritysjohtaja
Iiro Parviainen, salibandymaalivahti
Janne Parviainen (s. 1973), rumpali
Johan Parviainen (1834–1900), yritysjohtaja ja kauppaneuvos
Jorma Parviainen, pesäpalloilija
Jouko Parviainen (s. 1958), yhdistetyn hiihtäjä
Jussi Parviainen (s. 1955), näyttelijä, kirjailija, ohjaaja
Kaisa Parviainen (1914–2012), urheilija
Kalle Parviainen (s. 1982), jalkapalloilija
Markku Parviainen, taekwondoin
Matti Parviainen (s. 1963), pikajuoksija
Minna Parviainen (s. 1989), taitoluistelija
Olli Parviainen (s. 1933), arkkitehti
Olli-Pekka Parviainen, elokuvakäsikirjoittaja
Olli-Poika Parviainen (s. 1980), poliitikko, kansanedustaja
Onni Parviainen (1896–1925), jääkärikapteeni
Oona Parviainen (s. 1977), jääkiekkoilija
Oscar Parviainen (1880–1938), taidemaalari
Oskari Parviainen (s. 2001), jääkiekkomaalivahti
Pertti Parviainen (1939–2009), koripalloilija
Petter Parviainen (1824–1892), kauppaneuvos, laivanvarustaja ja sahateollisuusmies
Päivö Parviainen (1912–2015), pappi, lähetystyöntekijä ja Kiinan kulttuurin tuntija
Sakari Parviainen (1909–1962), gynekologi, professori Turussa
Simo Parviainen (1890–1954), kauppias, yrittäjä ja yritysjohtaja, kauppaneuvos
Simo Frithiof Parviainen (1864–1912), lääkäri ja valtiopäivämies, Henrik Parviaisen poika
Simon Parviainen (1812–1877) kauppias ja tehtailija sekä laivanvarustaja Joensuussa ja Pietarissa
Timo Parviainen (s. 1976), koripalloilija
Ulla Parviainen (s. 1962), Keskustan ent. kansanedustaja
Walter Parviainen (1869–1925), lääkäri ja toimitusjohtaja.

Kuvitteellisia henkilöitä 
 Parviainen, oik. Fritz von Meyer, superroisto ja Hämähäkkimiehen vihollinen Marvel Comicsin sarjakuvissa

Muita merkityksiä
 Parviainen, Taivalkosken kunnassa sijaitseva kylä
 S/S Joh-Parviainen, Porvoossa vuonna 1908 rakennettu höyrylaiva.
Hongkongin vaakuna

Hongkongin vaakuna (, ) koostuu valkoisesta lootuksenkukasta, jonka tausta on punainen. Vaakuna otettiin käyttöön 1. heinäkuuta 1997 Hongkongin siirryttyä Isolta-Britannialta (Brittiläinen Hongkong) Kiinalle.

Hongkong
Kiinan vaakunat
Sensomotorinen kuntoutus

Sensomotorinen kuntoutus on hoitomenetelmä, jonka tarkoituksena on korjata yliaktiivisesti tai epätarkoituksenmukaisesti toimivia aisteja. Sensomotorinen kuntoutus yhdistelee useita ennestään tunnettuja menetelmiä, kuten kuulonmuokkaushoitoa (ADT), tasapainoelimen kuntoutusta, näkökyvyn tutkimista ja visuaalisen hahmottamisen kuntoutusta sekä refleksijärjestelmän ja niin sanottujen primitiivirefleksien tutkimusta ja kuntoutusta.

Näiden menetelmien pyrkimyksenä on hoitaa lukivaikeutta ja muita oppimisvaikeuksia, dysfasiaa, autismia, levottomuutta ja motorisia ongelmia. Audiologian ja neuropsykologian asiantuntijoiden mukaan menetelmällä ei ole tieteellistä pohjaa.

Katso myös
Brain Gym -aivojumppa

Lähteet

Viitteet

Kirjallisuutta 
 Prof. P. Korpilahti, P. 2002. Tehoa kuulohahmotukseen – neurokognitiiviseen teoriaan tukeutuvia menetelmiä. Teoksessa K. Launonen, H. Heimo & T. Tykkyläinen (toim.), Kielen kehitys ja oppimisvaikeudet – arviointi ja kuntoutus (s.  121-135). Puheen ja kielen tutkimuksen yhdistyksen julkaisuja 34. Helsinki. 

 Tutkimusjulkaisu: Ylä-Savon Luki-yhdistys ry  PEKU Luki-kuntoutusprojekti  Juhani Ahon tie 4  73100 Lapinlahti  Raportti: Kuulohavaintojen harjoitusohjelma IADT (Individual  Auditory Discrimination Training) ja sensomotoriset  harjoitteet dysleksian kuntoutuksessa –  kuntoutuksen vaikuttavuustutkimus  TUTKIMUKSEN LOPPURAPORTTI 31.8.2006 

 Esitelmä kansainvälisessä seminaarissa, Italiassa 202, yhteenveto esitelmästä julistemuodossa: Neirofunctional Correlates pf Auditory Pereption and Discriminaron Training at the School Age, P.Korpilahti, R Ceponiene, R.Näätänen. The Science of Aphasia, Acquafredda di Maratea, Italy, 144-19 June, 2002

 USA:ssa lukuvuonna 1997/-98 tehty the New Vison School tutkimus: 

 Lukuvuonna 1997 / 1998 tehtiin New Vision School, Minneapolis, USA:ssa laaja 90 oppilasta käsittävä tutkimus kuuloharjoittelun (ADT) vaikutuksesta oppilaisiin. New Vision School on koulupiirissään toimiva erityiskoulu. 

 Tutkimus sensomotorisen harjoittelun, Sensomoottori® ohjelman päivittäisestä tekemisestä tarha- ja kouluikäisillä lapsilla: E.Toppila, 2008. Loppuraportti RAY:n rahoittaman kehitysprojektin tuloksista. 

 Tutkimus kehittymättömän refleksijärjestelmän kuntoutuksen vaikutuksesta, julkaistu: The Lancet February 12, 2000 Vol 355:  ”Effects of replicating primary-reflex movements on spesific reading difficulties in children: a randomised, double-blind, controlled trial”: M. McPhillips, P. G. Hepper, G. Mulhern , The Lancet February 12, 2000 Vol 355,

Kuntoutus
Näennäistiede
Biotunniste

Biotunnistetta käytetään henkilön biometriseen tunnistamiseen. Biotunnisteita ovat esimerkiksi DNA, sormenjäljet ja ääninäyte. Myös kasvokuva on biotunniste.

Biometrinen passi

Biometrisen passin standardi on kehitetty YK:n alaisen Kansainvälisen siviili-ilmailujärjestön (ICAO) puitteissa. Standardin mukaan kaikkien biometristen passien tulee sisältää kasvokuva biometrisena tunnisteena. Lisäksi standardi sallii sormenjälkien ja iiriksen käytön biometrisina tunnisteina.

Euroopan unionin biometrista passia koskeva asetus määrää jäsenmaat ottamaan käyttöön kasvokuvan ja sormenjäljet biometrisina tunnisteina.  Ensimmäisessä vaiheessa passin mikrosirulle tallennetaan vain kasvokuva, joka tosin löytyy perinteisestäkin passista.

Biotunnisteet ja tietoturva

Biometriset tunnisteet ovat henkilötietoja. Niiden tietoturvaan liittyy joitakin erityisiä piirteitä:

 Monia biotunnisteita on vaikeaa pitää salassa. Esimerkiksi lähes kenestä tahansa on mahdollista hankkia kasvokuva ja sormenjäljet. 
 Biometrisia tunnisteita voidaan yrittää väärentää käyttäen esimerkiksi tekosormia, piilolinssejä tai naamareita.
 Biometrisia tunnisteita ei voi vaihtaa kuten vääriin käsiin joutunutta salasanaa.
 Biometrian avulla on ehkä tulevaisuudessa mahdollista valvoa ihmisen liikkumista hänen tietämättään.

Lähteet

Aiheesta muualla
 Sisäasiainministeriön biometriahanke 

Ihminen
Tunnistautuminen
Hyypiä

Hyypiä voi tarkoittaa seuraavia:

 hyypiä, huuhkajan vanhahtava suomenkielinen nimitys
 Sami Hyypiä, jalkapalloilija
 Tapani Hyypiä, taiteilija.

Katso myös 
 Hyypiö

Luettelot henkilöistä sukunimen mukaan
Gennadi Burbulis

Gennadi Eduardovitš Burbulis (, 4. elokuuta 1945 Pervouralsk, Neuvostoliitto – 19. kesäkuuta 2022 Baku, Azerbaidžan) oli venäläinen poliitikko, joka toimi maansa varapääministerinä Boris Jeltsinin noustua valtaan Neuvostoliiton romahdettua.

Tammikuussa 1992 Burbulis allekirjoitti Suomen ja Venäjän välisen naapuruussopimuksen. Elokuussa 2007 Kainuun Sanomat uutisoi, että Burbulis olisi 1990-luvun alussa ehdottanut Suomelle luovutetun Karjalan ostamista. Uutisesta kuultuaan Burbulis kiisti sen ja harkitsi oikeustoimia Kainuun Sanomia vastaan.

Lähteet

Aiheesta muualla 
 lobbying.ru
 russiaprofile.org 

Venäläiset poliitikot
Vuonna 1945 syntyneet
Vuonna 2022 kuolleet
Kanadan Grand Prix 2003

Kanadan Grand Prix 2003 oli Formula 1 -sarjan osakilpailu, joka ajettiin 15. kesäkuuta 2003 Circuit Gilles-Villeneuve -radalla Kanadassa. Kilpailun voiton otti Ferrarin Michael Schumacher ja hänen pikkuveljensä Ralf Schumacher oli Williamsillaan toinen. Ralfin tallikaveri Juan Pablo Montoya oli kolmas.

Aika-ajot

Kilpailu 

*Kimi Räikkönen ja Ralph Firman lähtivät kilpailuun varikolta.

Johtokierrokset

Muuta 

Ferrari ylitti 3900 MM-pisteen rajan.
BMW:n 150. kilpailu moottorintoimittajana.

Lähteet

Aiheesta muualla 
Kuvia kilpailusta

Kanadan Grand Prix
Sylvia Kristel

Sylvia Kristel (28. syyskuuta 1952 Utrecht, Alankomaat – 17. lokakuuta 2012) oli alankomaalainen näyttelijä, joka tuli tunnetuksi erityisesti nimiroolistaan elokuvassa Emmanuelle (1974).

Lapsuus ja nuoruus 
Sylvia Kristel syntyi vuonna 1952 perheeseen, jonka vanhemmat pitivät hotellia Utrechtissa. Hänen isänsä oli myös menestynyt skeet-ampuja. Kristel kertoi viimeisessä elämäkerrassaan joutuneensa seksuaalisen hyväksikäytön uhriksi yhdeksän vuoden iässä, mutta hän vaikeni tapauksen yksityiskohdista. Vanhemmat erosivat Kristelin ollessa 14-vuotias isän lähdettyä toisen naisen luokse.

Julkisuudessa 
Kristel aloitti mallin työt 17-vuotiaana. Hän osallistui Miss TV Europe -kisoihin, jotka voitti. Kansainvälisesti hän tuli tunnetuksi roolistaan pehmopornoelokuvassa Emmanuelle. Hänen palkkionsa roolista oli vain 6 000 Yhdysvaltain dollaria. Jatko-osassa hänen palkkionsa oli jo 100 000 dollaria. Emmanuellen jälkeen Kristelillä oli useita rooleja vastaavanlaisissa tuotannoissa kuten Lady Chatterleyn rakastajassa (1981). Hänellä oli runsaasti rooleja myös valtavirran elokuvissa.

Yksityiselämä 
Sylvia Kristel oli näyttelijä Arthur Kristelin äiti. Hän puhui ranskaa, englantia, italiaa ja hollantia. Asuessaan Los Angelesissa Yhdysvalloissa Kristel sortui enenevästi alkoholiin ja huumeisiin. Hänen yksityiselämänsä oli myrskyisä. Ensimmäisen kerran Kristel oli aviossa itseään 27 vuotta vanhemman kirjailija Hugo Clausin kanssa. Suhteen päätyttyä Kristel muutti Los Angelesiin, jossa hän oli suhteessa brittiläisen näyttelijä Ian McShanen kanssa. He tapasivat McShanen The Fifth Musketeer elokuvan kuvauksissa. Suhde kesti neljä vuotta ja oli epätasapainoinen ja väkivaltainen. Toukokuussa 1982 Kristel avioitui yhdysvaltalaisen liikemies Alan Turnerin kanssa. Tämä liitto päättyi eroon vain viiden kuukauden jälkeen. Kristelin kolmas aviomies oli elokuvatuottaja Philippe Blot, jonka kanssa Kristel oli aviossa vuosina 1986–1991.

Tämän jälkeen Kristel palasi Amsterdamiin ja elätti itsensä taiteilijana asuen pienessä yksiössä. 

Kristel kuoli syöpään 60-vuotiaana.

Lähteet

Aiheesta muualla 
 Sylvia Kristelin muistokirjoitus Helsingin Sanomissa

Alankomaalaiset näyttelijät
Vuonna 1952 syntyneet
Vuonna 2012 kuolleet
Live at Rockperry


Live at Rockperry on Peer Güntin livealbumi, joka taltioitiin Vaasan Rockperry -festivaalilla 15. heinäkuuta 2005, ja julkaistiin 10. toukokuuta 2006. Albumi on DualDisc eli kaksipuolinen CD-levy, jonka toisella puolella on ääniraidat ja toisella DVD.

Kappaleet

DVD-extra 
 Motorcycle Woman -video

Arvostelut 
 Imperiumi: 7/10
 smackthejack.net:

Arvostelut 

Vuoden 2006 konserttitallenteet
Peer Güntin albumit
Musiikki-DVD:t
Rasitusmurtuma

Rasitusmurtumat (käytetään myös nimeä marssimurtuma) ovat tyypillisiä ja yleisiä urheilijoiden ja varusmiesten rasitusvammoja. Ne syntyvät ilman tapaturmaa toistuvan urheiluharrastuksen seurauksena. Toistuva rasitus aiheuttaa luihin pieniä hiusmurtumia, jotka saattavat urheiluharrastusta jatkettaessa mennä sijoiltaan aiheuttaen todellisen murtuman. Tyypillisimmin rasitusmurtumat esiintyvät jalkaterän ja säären luissa, mutta niitä on kuvattu useimmissa ihmisen luissa. 

Alkuvaiheen oireena on rasituksen aikainen kipu. Ellei liikuntaa vähennetä, rasitusmurtuma pahenee ja kipua voi esiintyä myös kävellessä ja levossa.

Tavallisesti hiusmurtuman asteelle jäänyt rasitusmurtuma paranee hyvin, n. 1–2 viikon mittaisella harjoitusohjelman keskeytyksellä eikä vaadi muuta hoitoa. Harvinaiset reiden rasitusmurtumat voivat kuitenkin aiheuttaa reisiluun pään kuolion ja tekonivelen asettamisen jo nuorella iällä. Parhaiten rasitusmurtuman voi varmistaa magneettikuvauksella, mutta se näkyy usein viiveellä myös tavallisessa röntgenkuvassa.

Lähteet
Pekka Peltokallio: Tyypilliset urheiluvammat, osat I-II. Medipel. 2003

Aiheesta muualla
 Rasitusmurtuma Terveyskirjasto.fi

Traumat
Seulonnan keskeiset artikkelit

de:Knochenbruch#Ermüdungsfraktur
Conquering the Throne


Conquering the Throne on Hate Eternalin esikoisalbumi, joka julkaistiin 2. marraskuuta 1999.

Levyn kansitaide on Hans Memlingin maalauksen The Last Judgementin oikea puolisko, joka kuvaa helvettiä.

Kappaleet

Kokoonpano 
 Erik Rutan – kitara, laulu
 Jared Anderson – taustalaulu, basso
 Tim Yeung – rummut
 Doug Cerrito – kitara

Arvostelut 
 AllMusic: 
 Soundi:

Lähteet 

Vuoden 1999 esikoisalbumit
Hate Eternalin albumit
King of All Kings


King of All Kings on Hate Eternalin toinen studioalbumi, joka julkaistiin julkaistiin 17. syyskuuta 2002.

Kappaleet

Kokoonpano 
 Erik Rutan – kitara, laulu
 Jared Anderson – taustalaulu, basso
 Derek Roddy – rummut

Arvostelut 
 AllMusic: 
 Imperiumi: 8+/10

Lähteet 

Vuoden 2002 albumit
Hate Eternalin albumit
I, Monarch


I, Monarch Hate Eternalin kolmas studioalbumi, joka julkaistiin 28. kesäkuuta 2005.

Kappaleet

Kokoonpano 
 Erik Rutan – kitara, laulu
 Randy Piro – basso
 Derek Roddy – rummut

Arvostelut 
 AllMusic: 
 Imperiumi: 7/10
 Soundi:

Lähteet

Aiheesta muualla 
 I, Monarch discogs.com -sivustolla

Vuoden 2005 albumit
Hate Eternalin albumit
Charles D. B. King

Charles Dunbar Burgess King (12. maaliskuuta 1871 Monrovia – 1961) oli liberialainen poliitikko ja presidentti vuosina 1920–1930. 

King oli True Whig -puolueen jäsen. Puolue oli vallassa yli vuosisadan 1878–1980. 

King toimi alkuun ulkoministerinä, kunnes hänet valittiin presidentiksi 1920. Vuoden 1927 vaaleissa hän sai virallisen ilmoituksen mukaan 234 000 ääntä, kun Liberiassa oli tuolloin vain 15 000 rekisteröityä äänestäjää. Guinnessin ennätysten kirjassa Liberian vuoden 1927 presidentinvaalit on mainittu kaikkien aikojen suurimpana vaalihuijauksena.

Vaalit hävinnyt Thomas J. R. Faulkner syytti useita True Whig -puolueen johdon jäseniä urakkatyöläisten myymisestä orjiksi. Kansainliiton muodostaman brittiläisen asianajajan Cuthbert Christyn johtaman komission antaman selonteon mukaan Faulknerin syytökset osoittautuivat usein perustelluiksi. Selonteko nimesi useita valtion virkamiehiä, mukaan luettuna varapresidentti Allen N. Yancy. King ja Yancy erosivat seuranneen skandaalin vuoksi joulukuussa 1930.

Lähteet

Aiheesta muualla
Englanninkielinen elämäkerta

Liberian presidentit
Vuonna 1871 syntyneet
Vuonna 1961 kuolleet
Kaustisen kamarimusiikkiviikko

Kaustisen kamarimusiikkiviikko () on tammi–helmikuun vaihteessa Kaustisella järjestettävä kamarimusiikkitapahtuma, jonka järjestäjänä on Kaustisen Kamarimusiikkiyhdistys ry. Ensimmäisen kerran kamarimusiikkiviikko järjestettiin vuonna 1978. Kamarimusiikkiviikon perusti säveltäjä Pehr Henrik Nordgren, joka on toiminut myös viikon taiteellisena johtajana. Vuonna 2020 viikon taiteellisena johtajana aloitti Sibelius-Akatemian viulumusiikin professori, viulutaiteilija Kaija Saarikettu. 

Kaustisen kamarimusiikkiviikko järjestetään vuosittain tammi-helmikuun vaihteessa. Tapahtuman musiikillinen kirjo ulottuu varhaisbarokista rakastetuimpiin klassikoihin ja uusimpaan musiikkiin, jota on viikolla kantaesitetty jo yli 70 teoksen verran.

Taiteellisina johtajina ovat aikaisemmin toimineet myös säveltäjä Veli-Matti Puumala, oboisti Anni Haapaniemi, viulisti Kreeta-Maria Kentala, viulisti Jari Valo sekä dramaturgi ja ohjaaja Vesa Tapio Valo. Viikon tunnuslause on "Talvi soi tarinoita".

Pääosa konserteista on Kansantaiteenkeskuksessa kallion sisään louhitussa Kaustinen-salissa sekä Pelimannitalossa ja Kaustisen kirkossa. Musiikki kiertää -ilmaiskonsertit toteutetaan yhdessä paikallisten ammattimuusikoiden sekä Kaustisen musiikkilukion kanssa. Tapahtuma on viime vuosina levittäytynyt myös alueen lähikuntiin erilliskonserttien ja kurssitoiminnan myötä.

Katso myös 
 Kuhmon kamarimusiikki

Lähteet 
 Kaustisen kamarimusiikkiviikon taiteelliset johtajat 1979–2015

Aiheesta muualla 
 Kaustisen kamarimusiikkiviikon kotisivut.

Klassisen musiikin tapahtumat Suomessa
Kamarimusiikkiviikko
Finlandia-klubi

Finlandia-klubi on Lahteen syksyllä 2003 avattu rock-klubi. Finlandia-klubi on Sibeliustalon ylläpitämä klubi ja se toimii Sibeliustalon tiloissa, vanhassa tehdashallissa.

Aiheesta muualla
 Finlandia-klubin kotisivut

Lahti
Populaarikulttuuri
Suomen konserttitalot
Glory, Glamour and Gold

Glory Glamour and Gold on dancepop-yhtye Army of Loversin lokakuussa 1994 julkaisema neljäs ja viimeinen studioalbumi. Levy julkaistiin tammikuussa 1995 myös Isossa-Britanniassa ja Yhdysvalloissa.

Glory Glamour and Gold sai osakseen ristiriitaisia arvosteluja, osan mielestä Army of Loversin olisi pitänyt pysyä edellisen The Gods of Earth and Heaven albumin äänimaisemissa kun taas osan mielestä modernimpi dancesoundi toisi yhtyeelle uusia faneja ja avaisi ovet uudelle maailmanvalloitukselle.
Monet kriitikot pitävät Glory Galmour and Goldia Army of Loversin parhaana studioalbumina koskaan.
Lyriikoiden puolesta Army of Lovers otti pari askelta rauhallisemmin, sillä edellinen albumi jäi ilman julkaisua Yhdysvalloissa voimakkaiden sanoitustensa takia, mutta uutta albumia hehkutettiin Yhdysvalloissa yhtenä maailman parhaista dance-levyistä.

Albumin tuottivat Alexander Bard ja Anders Wollbeck. Levyn kansivihkoon on myös muutaman kappaleen kohdalle merkitty tuottajaksi Vacuum mutta todellisuudessa Vacuum oli vielä tuolloin pelkkä kaksikko Alexander ja Anders.

Yleisesti albumin myynti ei ollut suuri, mutta se myi kultaa Italiassa ja Ranskassa.

Arvostelut 
 Allmusic:

Lähteet 

Vuoden 1995 albumit
Army of Loversin albumit
Mark Thatcher

Sir Mark Thatcher,  2 paroni (s. 15. elokuuta 1953) on brittiläinen liikemies ja poliitikko, Sir Denis Thatcherin ja paronitar Margaret Thatcherin ainoa poika. Hänellä on kaksossisar Carol Thatcher.

Thatcher meni naimisiin texasilaisen miljonääri Theodore C. Burgdorfin tyttären Diane Burgdorfin kanssa 1987. He tapasivat Thatcherin ollessa Lotus Carsin edustaja Yhdysvalloissa. Pariskunta muutti myöhemmin Etelä-Afrikkaan. Thatcher on myöhemmin ollut rakennusalalla Lähi-idässä ja tehnyt jalokivikauppaa.

Pelkän peruskoulun käyneen Thatcherin omaisuus on noin 60 miljoonaa puntaa.
Hänen sanotaan saaneen 12 miljoonan välityspalkkion 20 miljardin BAE:n asekaupoista Saudi-Arabiaan sekä välityspalkkion Cementation-yhtiön 300 miljoonan punnan kaupoista Omaniin, paronitar Thatcherin suositeltua rakennusyhtiötä sulttaanille.

Thatcher harrastaa moottoriurheilua ja perusti 1977 Mark Thatcher Racingin, joka ei menestynyt erityisen hyvin.Thatcher ja  hänen ranskalainen kuljettajansa Anne-Charlotte Verney ja heidän mekaanikkonsa katosivat kuudeksi päiväksi Saharan autiomaassa ajaessaan Peugeot 504 -autoa Pariisin ja Dakarin rallissa  9. tammikuuta 1982 . Heidät julistettiin kadonneiksi 12. tammikuuta. Markin isä Denis lensi Dakariin, missä aloitettiin laajamittaiset etsinnät, joihin kuului kuusi sotilaslentokonetta kolmesta maasta ja Algerian asevoimien maajoukkoja. Algerian armeija havaitsi 14. tammikuuta Thatcherin puolueen 50 kilometriä  pois kurssista.

Etelä-Afrikassa Thatcheria syytettiin vallankaappauksen suunnittelusta Päiväntasaajan Guinean presidentti Teodoro Obiang Nguema Mbasogoa vastaan ja palkkasotureiden rahoittamisesta. Hän sai 265 000 punnan sakot ja neljä vuotta ehdollista vankeutta.

Lähteet
 Profile: Mark Thatcher, BBC, 26 August, 2004, 14:48 GMT 15:48 UK
 Richest member of a famous family and its most accident-prone, Telegraph, 12:46am BST 26/08/2004
 In trouble again, mummy's boy always in her shadow, Scotsman, 26 Aug 2004

Brittiläiset liikemiehet
Baronetit
Vuonna 1953 syntyneet
Elävät henkilöt
Garou

Pierre Garand (s. 26. kesäkuuta 1972 Sherbrooke, Québec), joka paremmin tunnetaan taiteilijanimellä Garou, on kanadalainen laulaja. Garand nousi kuuluisuuteen näyteltyään Quasimodon roolia vuoden 1998 syyskuussa ensi-iltansa saaneessa musikaalissa Notre-Dame de Paris. Musikaalin jälkeen Garandin on onnistunut luoda menestyksekäs kansainvälinen pop-musiikki-ura. Hänen ensimmäinen albuminsa, Seul, julkaistiin vuonna 2000.

Diskografia

Albumit 
 2000 : Seul
 2001 : Seul...avec vous
 2003 : Reviens
 2006 : Garou
 2008 : Piece of my soul
 2009 : Gentleman cambrioleur
 2010 : Version intégrale
 2012 : Rhythm and Blues
 2013 : Au milieu de ma vie
 2014 : It's Magic!
 2019 : Soul City

Aiheesta muualla 
 Garoun viralliset sivut

Kanadalaiset poplaulajat
Kanadanranskalaiset
Vuonna 1972 syntyneet
Elävät henkilöt
Rauma Blues

Rauma Blues on vuosittain heinäkuussa Raumalla järjestettävä blues-musiikin festivaali. 

Festivaalin järjestää aatteellinen yhdistys Rauma Blues '86 r.y, joka perustettiin vuonna 1986 ensimmäisen konsertin onnistumisen myötä. 

Festivaaleilla on esiintynyt vuosien saatossa monia Suomessa tuntemattomampia, mutta maailmalla arvostettuja alan supertähtiä. Ulkomaalaisista bluesin taitajista Rauma Bluesin lavalle ovat kavunneet muun muassa The Mannish Boys, Buckwheat Zydeco, Irma Thomas, North Mississippi Allstars, Snooks Eaglin, Sonny Landreth, Solomon Burke, Jody Williams, Robert Randolph, Charlie Musselwhite, James Cotton, Magic Slim, Rod Piazza, Southside Johnny sekä Roy Rogers. 

Kotimaisia esiintyjiä ovat olleet muun muassa T. Leino, Dave Lindholm, Pepe Ahlqvist, Erja Lyytinen ja Honey B & T-Bones. 

24. Rauma Blues järjestettiin 10-11.07.2009. Pääteemana oli New Orleans, ja teemaa noudattaen Raumalle oli saatu pääesiintyjäksi Grammy-voittaja Dr. Johnin, jonka piti alun perin tulla Raumalle Lower 911 -bändinsä kanssa, mutta viime hetken sairastumisen takia "tohtori" vetikin setin yksin. Muut pääkonsertissa esiintyneet olivat energinen Janiva Magness, Orleansin pienisuuri poika Little Freddie King, maailman parhaaksi naiskitaristiksi kehuttu Sue Foley sekä suomibluesia edustava Tokela & Hoedown -kombinaatio. Pelkästään klubilla esiintyi lisäksi raumalaista osaamista edustava moninkertainen blueskävijä Big Yellow.

Rauma Bluesin konsertteja on pidetty vuosien saatossa ainakin yhdeksässä eri paikassa. Keväällä 2006 sama yhdistys järjesti myös Rauma Winter Blues -tapahtuman, joka onkin jäänyt sillä saralla ainoaksi.

Rauma Blues 2009
Päälava:
 Dr. Johnin & Lower 911 
 Janiva Magness
 Little Freddie King
 Sue Foley 
 Tokela & Hoedown
Iltaklubi
 Big Yellow

Rauma Blues 2008
Päälava:
 The Mannish Boys
 Buckwheat Zydeco
 Doyle Bramhall Band
 Eve & The Exiles
 Eero Raittinen + Ninni Poijärvi & Noisy Kinda Men
Iltaklubi: 
 Svensson & Dafgard Duo
 Mikkon Rintanen Group.

Rauma Blues 2007
Päälava: 
 North Mississippi Allstars
 Irma Thomas
 Joe Louis Walker
 Larry Garner
 Erja Lyytinen
Iltaklubi:
 T Leino Band
 Cat Lee & Co
 Pan Salmenhaara

Aiheesta muualla
http://www.raumablues.com

Musiikkitapahtumat Suomessa
Rauman tapahtumat
Michal Šanda

Michal Šanda (s. 10. joulukuuta 1965 Praha) on tšekkiläinen kirjailija, runoilija ja näytelmäkirjailija.

Tuotantoa 
 Stoa, (1994)
 Ošklivé příběhy z krásných slov, ISBN 80-85940-20-5, (1996)
 Metro, ISBN 80-85940-48-5, (1998 ja 2005)
 Dvacet deka ovaru, ISBN 80-86240-05-3, (1998)
 Blues 1890-1940, ISBN 80-7227-067-2, (2000)
 Obecní radní Stoklasné Lhoty vydraživší za 37 Kč vycpaného jezevce pro potřeby školního kabinetu", ISBN 80-7227-110-5, (2001)
 Sudamerická romance, ISBN 80-7227-164-4, (2003)
 Španělské ptáčky, , (2006)
 Kecanice, ISBN 80-85940-75-2, (2006)
 Býkárna, ISBN 80-7227-252-7 ja Milan Ohnisko ja Ivan Wernisch, (2006) 
 Merekvice, ISBN 978-80-86862-53-8, (2008)
 Remington pod kredencí, ISBN 978-80-7386-050-9, (2009)
 Dopisy, ISBN 978-80-86862-85-9 ja Karel Havlíček Borovský, (2009)
 Sorento, ISBN 978-80-7443-048-0, (2011)
 Sebrané spí si, ISBN 978-80-87563-04-5, (2012)
 Špacírkou přes čenich!, ISBN 978-80-7432-296-9, (2013) 
 MUDr. PhDr. Jarmila Beichtenová: Kazuistika pacientů Michala Šandy a Jakuba Šofara – literární anamnéza, ISBN 978-80-87683-28-6, (2014)
 Oskarovy rybářské trofeje, ISBN 978-80-87683-38-5, (2014)
 Jakápak prdel, ISBN 978-80-903065-9-2 ja ISBN 978-80-7227-364-5 ja Ivan Wernisch, (2015)
 Rabování samozvaného generála Rona Zacapy v hostinci U Hrocha, ISBN 978-80-7465-155-7, (2015)
 Autorské poznámky k divadelní grotesce Sráči, ISBN 978-80-87563-35-9, (2015)
 Masná kuchařka mistra řezníka z Nelahozevsi Antonína Dvořáka, ISBN 978-80-7438-152-2, (2016)
 Údolí, ISBN 978-80-7438-469-1 ja ISBN 978-80-7438-472-1, (2017)
 Hemingwayův býk, ISBN 978-80-87688-79-3, (2018)
 Dr. Moul, ISBN 978-80-270-3653-0, (2018)
 Kosáku, co to máš v zobáku?, ISBN 978-80-7558-105-1, (2019) 
 Rukulíbám, ISBN 978-80-7558-133-4, (2020)
 Umyvadlo plné vajglů, ISBN 978-80-7438-227-7, (2020)
 Tibbles'', ISBN 978-80-7558-165-5, (2021)

Lähteet

Aiheesta muualla
 Michal Šanda
 

Tšekkiläiset kirjailijat
Vuonna 1965 syntyneet
Elävät henkilöt
18 (luku)

18 (kahdeksantoista) on kokonaisluku, joka tulee luvun 17 jälkeen ja ennen lukua 19.

Matematiikassa 
 18 on yhdistetty luku.
 18 on Harshad-luku.
 18 on seitsenkulmioluku.
 18 on viisikulmiopyramidiluku.
 18 on alkulukuparin (17, 19) keskiarvo.
 18 voidaan muodostaa kahden peräkkäisen alkuluvun summana: .
 18 on jaollinen tekijöidensä määrällä (6).

Luonnontieteissä 
 Alkuaineiden jaksollisessa järjestelmässä on 18 ryhmää.
 Jaksollisessa järjestelmässä 18 on argonin järjestysluku.
 Happi-18 on hapen vakaa isotooppi.

Muualla 
 18 vuotta on Suomessa täysi-ikäisyyden raja.
 Täysimittaisessa golfkentässä on 18 reikää.
 Valtatie 18 kulkee Jyväskylän ja Vaasan välillä.

Lähteet 

Luonnolliset luvut